சவப்பெட்டி செய்யும் அந்த தொழிலாளர் எல்லாராலும் இகழ்வாகப் பார்க்கப்பட்டவர். மற்றவருடைய இழப்புகளிலிருந்து பொருள் ஈட்டுபவர் என்றெல்லாம் கேவலமாகப் பேசப்பட்டவர். ஆனால், இவர்தான், அன்று ஆலய மறுசீரமைப்புப் பணிக்கு, தன் பையிலிருந்து ஒரு பைசாகூடா கொடுக்காமல், பெரிய நிதியுதவி செய்தவர். நாம் வாழ்கின்ற சமூகங்களில், ஒருவரின் தோற்றத்தைப் பார்த்து, அவர் செய்யும் தொழிலைப் பார்த்து, அவர் எடைபோடப்படுகின்றார், மதிப்பிடப்படுகின்றார். ஆனால் நம்மைப் படைத்த கடவுளோ, நாம் இருப்பதுபோலவே நம்மை ஏற்கிறார். சவுலுக்குப்பின், அடுத்த இஸ்ரயேலின் அரசரைத் தெரிவுசெய்வதில் இறைவாக்கினர் சாமுவேல் அவர்கள், சவுலுக்குப் பயந்து தாமதம் செய்தவேளை, ஆண்டவர் சாமுவேலிடம், “அவன் தோற்றத்தையும், உயரத்தையும் பார்க்காதே; மனிதர் பார்ப்பது போல் நான் பார்ப்பதில்லை. மனிதர் முகத்தைப் பார்க்கின்றனர்; ஆண்டவரோ அகத்தைப் பார்க்கின்றார் (1சாமு.16,7)” என்றார். அதன்பின்னர், வயலில் ஆடுகள் மேய்த்துக்கொண்டிருந்த சிறுவன் தாவீதை வரவழைத்து அவரை, இஸ்ரயேலின் அரசராக, சாமுவேல் அவர்கள் திருப்பொழிவு செய்தார்.